Jod-kontrast

For pasienter med en eGFR-verdi < 30 (intravenøs injeksjon) og < 45 (arteriell injeksjon) skal det gjøres en klinisk bedømming om pasienten skal ha kontrast dersom alternative modaliteter /prosedyrer ikke kan benyttes.

Ved kontrastbruk, gi lavest mulig dose. Se kapittel 5.5.1 Optimalisering av mengde jodkontrast.

Man bør vurdere i samråd med henvisende lege å stoppe nefrotoksiske medikamenter, mannitol og loop diuretica 24 t før jod-holdig kontrast skal injiseres.

Start hydrering dersom pasientens tilstand tillater dette. Se også kapittel 5.6 Hydreringsregime ved lav nyrefunksjon og bruk av intravaskulær jodkontrast

Medikamentell forbehandling for å forhindre PC-AKI har enda ikke vist god nok effekt. Bruk av Mucomust er ikke indisert.

Seponering av metformin før bruk av jodkontrast: se kapittel 5.7 Diabets og bruk av metformin

MR-kontrast:

Hos pasienter med nyresvikt i stadium 4 og 5 (eGFR<30), dialysepasienter og pasienter hvor levertransplantasjon skal eller er utført samt nyfødte, skal alternative modaliteter / prosedyrer alltid vurderes.

MR-kontrast som benyttes ved leverundersøkelser, se 2.1.1 Kontrastmiddeltyper ved Radiologisk avdeling, er klassifisert med middels risiko for NSF.

Nyrefunksjonen må da være avklart før undersøkelse (eGFR< 30). Se kapittel 5.4 MR kontrast